Diari Oficial de la Generalitat Valenciana


Sumari del DOGV 2931, del 17-02-1997 (1997/893305)

RESOLUCIÓ de 27 de gener de 1997, del conseller d'Obres Públiques, Urbanisme i Transports, per la qual s'aprova definitivament la modificació puntual del PGOU d'Elx, sobre delimitació i qualificació del sector E.2, per a ús docent Universitat.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2931

Data del DOGV
:   17-02-1997

Secció del DOGV
:   ALTRES DISPOSICIONS

Número del document
:   1997/893305


Data del document
:   27-01-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 27 de gener de 1997, del conseller d'Obres Públiques, Urbanisme i Transports, per la qual s'aprova definitivament la modificació puntual del PGOU d'Elx, sobre delimitació i qualificació del sector E.2, per a ús docent Universitat. [97/X5684]  
Vist l'expedient sobre el projecte de modificació puntual del Pla General d'Ordenació Urbana d'Elx (Alacant), sobre qualificació d'un sector per a ús docent Universitat, i de conformitat amb els següents:  
Antecedents de fet  
Primer  
L'Ajuntament d'Elx, en sessió plenària de 25 de novembre de 1996, en va acordar l'aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 4 d'octubre de 1996, i en un periòdic d'àmplia difusió provincial, el 2 d'octubre de 1996. Durant aquest període d'informació pública s'hi va presentar una al·legació.  
Segon  
La documentació està integrada per memòria informativa i justificativa i plànols d'informació i ordenació.  
Tercer  
El 10 d'abril de 1996, la Conselleria de Cultura, Educació i Ciència va comunicar a l'Ajuntament d'Elx, la conformitat d'ubicar la nova Universitat en els terrenys objecte d'aquest expedient. També es troba en l'expedient l'informe favorable de l'Oficina del Pla de Carreteres d'aquesta Conselleria, de 16 de desembre de 1996, respecte de la reclassificació de l'ús del sector objecte de la modificació.  
Quart  
La Comissió Territorial d'Urbanisme d'Alacant, reunida en sessió de 20 de desembre de 1996, va acordar: "Informar favorablement la modificació puntual del Pla General d'Ordenació Urbana d'Elx per a qualificació de sector d'ús docent Universitat, encara que es supedita l'eficàcia d'aquest informe i, per tant, la remissió de la proposta de resolució al conseller d'Obres Públiques, Urbanisme i Transports al fet que s'esmenen les deficiències assenyalades en les consideracions tecnicojurídiques 1a, 2a, 3a, 4a i 5a".  
El president de la citada Comissió Territorial, a la vista de la nova documentació aportada per l'ajuntament en l'esmena de les deficiències assenyalades, el 24 de gener de 1997, va considerar complides les objeccions assenyalades en el referit acord i va ordenar la remissió de l'expedient al conseller d'Obres Públiques, Urbanisme i Transports, a l'efecte de l'aprovació definitiva.  
Fonaments de dret  
Primer  
Quant al procediment, en aquest cas, s'han observat les prescripcions legalment establertes per a les modificacions de pla general d'aquesta índole, que estan constituïdes pels articles 38 i 39, per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.  
Segon  
Quant al fons de l'assumpte, la modificació plantejada té per objecte la delimitació i qualificació d'un sector de sòl dotacional (E.2), destinat a equipament públic docent (Universitat) . La creació d'aquest nou sector té una superfície total de 84,32 ha (843.205,43 m2), situades, segons el pla vigent PGOU d'Elx de 30.07.86, al nord del sector E1.UP.1, entre el camí del Pantà, palmerar públic i el camí de Castella.  
El conjunt de terrenys reservats per a la Universitat s'integren en la xarxa primària o estructural de dotacions públiques, el desenvolupament urbanístic detallat del qual es realitzarà mitjançant un pla especial dels previstos en l'article 12.E) de la Llei Reguladora de l'Activitat Urbanística, que s'executarà per fases i es gestionarà a través de l'aprovació dels corresponents programes d'actuació integrada.  
Aquests terrenys es consideren idonis per a la ubicació de la futura Universitat d'Elx, des de la perspectiva de l'ordenació territorial, per la seua relació amb els nuclis urbans i les xarxes d'infraestructura, serveis i dotacions tant existents com previstes, així com per la seua incidència en el medi físic. La seua delimitació assegura la racionalitat i coherència del desenvolupament urbanístic d'Elx, i garanteix la qualitat i funcionalitat d'un espai principal d'ús col·lectiu.  
Les determinacions que resulten d'aquesta modificació del PGOU d'Elx són les següents:  
Classificació del sòl: urbanitzable.  
Destinació: xarxa estructural de dotacions públiques, equipament docent: Universitat i xarxa viària.  
Usos:  
Ús dominant: docent.  
Usos compatibles: tots excepte: industrial, residència privada, militar i cementeri.  
Règim: expropiació forçosa.  
Aprofitament:  
Intensitat neta: 1 m2/m2  
Ocupació: 50% de parcel·la.  
És d'aplicació la normativa urbanística del pla general per a dotacions públiques, en tot allò no previst expressament en aquesta modificació. El pla especial en la seua ordenació detallada podrà adaptar i modificar aquestes determinacions a les condiciones que resulten del projecte d'Universitat.  
Tercer  
D'acord amb l'article 40.2 de la Llei 6/1994, Reguladora de l'Activitat Urbanística, no s'observen objeccions ni impediments urbanístics legals que obstaculitzen l'aprovació definitiva de aquesta modificació del PGOU d'Elx.  
Quart  
El conseller d'Obres Públiques, Urbanisme i Transports és competent per a l'aprovació definitiva d'aquest l'expedient, segons estableix l'article 38.3 de la citada Llei Reguladora de l'Activitat Urbanística, en relació amb l'article 6 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Vistos els preceptes legals citats i la resta de general i pertinent aplicació, d'acord amb l'informe de la Comissió Territorial d'Urbanisme d'Alacant, resolc:  
Aprovar definitivament la modificació puntual del Pla General Municipal d'Elx, sobre delimitació i qualificació del sector E.2, per a ús docent Universitat.  
Aquesta resolució entrarà en vigor el mateix dia de publicació en el Diari Oficial de la Generalitat Valenciana. Aquesta publicació n'excusa la notificació individualitzada.  
Contra aquesta resolució, que posa fi a la via administrativa, es podrà interposar un recurs contenciós administratiu davant la Sala del Contenciós del Tribunal Superior de Justícia de la Comunitat Valenciana, en el termini de dos mesos, comptadors des del dia de la notificació o de la publicació d'aquesta.  
Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició d'aquest, de conformitat amb els articles 57.2.f) i 58 de la Llei Reguladora de la Jurisdicció Contenciosa Administrativa, i amb l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això sense perjudici que s'hi puga presentar qualsevol altre recurs que s'estime oportú.  
València, 27 de gener de 1996.- El conseller d'Obres Públiques, Urbanisme i Transports: Luis Fernando Cartagena Travesedo.